Assalamu'alaikum, buhan kekawanan,
Apa habar bubuhan pian di penambaian bulan nih? Baik aja kalo seberataan? Kali ini ulun handak memadahakan lawan bebuhan pian
wadai khas Banjar nang ulun ketujui matan bahari. Ngarannya tu Apam Surabi lawan Lupis Benyiur. Tahulah buhan pian wadai ngituh?
Biasanya apam surabi lawan lupis ni urang
bajualnya di pasar tradisonal atawa di warung-warung halus.
Harganya wahini biasanya 1500-an atau
2000-an, tagantung wan nang bejual ja pang lagi. Apam surabi ni banyak ngaran lainnya. Ada nang menyambatnya apam batil, apam badungkung, bisa jua apam bakuah.
Apam surabi nih bahan dasarnya tuh gelapung baras kekawan, ai. Imbah tu dimakannya lawan lawan kuah gula
habang yang cair. Nang unik dari apam surabi nih, biasanya
dimasaknya di rinjing pacah lawan hangit, tapi biar dimasak di rinjing pacah
tatap ai nyaman dimakan.
Nah amun lupis bahan dasarnya lakatan
alias ketan. Biasanya sebelum disajiakan masih babungkus daung pisang atau mun
wahini ada jua sudah acil nang bebungkus plastik, Ngeri jua lah padahal
bebungkus plastik nih? Imbah tu hanyar ditatak-tatak lupisnya,
diandaki nyiur baparut, lalu dituangi gula habangnya tadi, bagoyang tu pang
ilat pas mamakannya.
Sudah gin dulu lah, ulun lalu beliuran
membayangkan si apam lawan lupis nih. Mudahan pian kada beliuran jua lah
membayangkan manisnya si apam lawan lupis. Hihihi
Terakhir ulun handak bepantung sedikit
kekawan lah,
Manapas tapasan
Banyunya barasih
Cukup sekian
Dan terima kasih
Kontributor : Admi Lidya (www.sisterinjannah.blogspot.com
)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn quy_Latn bjn_Latn ind_Latn ind_Latn por_Latn unk